# เจ้าชายฟูมิฮิโตะ อากิชิโนะโนะมิยะ
เจ้าชายอากิชิโนะ มกุฎราชกุมารอ้างอิงจากทางสำนักพระราชวังญี่ปุ่นhttps://www.kunaicho.go.jp/e-about/history/history03.htmlได้มีการระบุพระนามในภาษาอังกฤษว่า "Crown Prince Akishino" และราชบัณฑิตยสถานบัญญัติคำว่า "Crown Prince" เป็น "มกุฎราชกุมาร" โดยมีความหมายว่า "ตำแหน่งรัชทายาทที่จะสืบราชสันตติวงศ์ซึ่งพระมหากษัตริย์ทรงสถาปนา" (ญี่ปุ่น: 秋篠宮皇嗣殿下อ้างอิงพระนามเต็มจากเว็บไซต์สำนักพระราชวังญี่ปุ่น https://web.archive.org/web/20201101183551/https://www.kunaicho.go.jp/about/history/history03.html; โรมาจิ: Akishino-no-Miya Kōshi Denka; อังกฤษ: His Imperial Highness Crown Prince Akishinoอ้างอิงพระนามเต็มจากเว็บไซต์สำนักพระราชวังญี่ปุ่นเวอร์ชันภาษาอังกฤษ https://www.kunaicho.go.jp/e-about/history/history03.html) ทรงดำรงพระฐานันดรศักดิ์เป็น 親王 (Shinnō) หรือ เจ้าชายชั้นเอกแห่งราชวงศ์ญี่ปุ่น และดำรงพระอิสริยยศเป็น 皇嗣 (Kōshi) หรือ มกุฎราชกุมารของญี่ปุ่นอย่างเป็นทางการเมื่อวันที่ 8 พฤศจิกายน พ.ศ. 2563

ทรงเป็นพระราชโอรสในสมเด็จพระจักรพรรดิอากิฮิโตะกับสมเด็จพระจักรพรรดินีมิจิโกะ และทรงเป็นพระราชอนุชาในสมเด็จพระจักรพรรดิพระองค์ปัจจุบัน (สมเด็จพระจักรพรรดินารูฮิโตะ)

เจ้าชายอากิชิโนะ มกุฎราชกุมาร ทรงมีพระนามจริงว่า "ฟูมิฮิโตะ" (ญี่ปุ่น: 文仁; โรมาจิ: Fumihito) ส่วน "อากิชิโนะ" เป็นชื่อของราชวงศ์สาขา ซึ่งได้รับพระราชทานจากสมเด็จพระจักรพรรดิอากิฮิโตะ หลังจากที่เจ้าชายทรงอภิเษกสมรส โดยสำนักพระราชวังญี่ปุ่นมีการระบุพระนามของพระองค์ในภาษาอังกฤษว่าเป็น "Prince Akishino" (เจ้าชายอากิชิโนะ)

สัญลักษณ์ประจำพระองค์ (お印) คือ ต้นสึกะ (栂)

ที่ประทับหลัก วังอากิชิโนะ เขตพระราชฐานอากาซากะ (赤坂御用地) เขตโมโตะ-อากาซากะ กรุงโตเกียว

 พระราชประวัติ 

 เจ้าชายอายะ (ฟูมิฮิโตะ) 
วันที่ 30 พฤศจิกายน พ.ศ. 2508 (ปีโชวะที่ 40) เวลา 00:22 นาที เจ้าหญิงมิจิโกะ มกุฎราชกุมารีทรงประสูติพระราชโอรส ณ โรงพยาบาลสำนักพระราชวัง (宮内庁病院) พระราชวังหลวงโตเกียว กรุงโตเกียว 

เนื่องจากทรงเป็นพระราชโอรสในมกุฎราชกุมาร พระราชโอรสทรงได้รับพระราชทานพระนามจากสมเด็จพระจักรพรรดิฮิโรฮิโตะ (พระอัยกา) ว่า "ฟูมิฮิโตะ" (ญี่ปุ่น: 文仁; โรมาจิ: Fumihito) และได้รับพระนามขาน (御称号) ตามธรรมเนียมราชสำนักว่า "อายะ" (โรมาจิ: Aya-no-miya) 

ณ วันประสูติ พระองค์ทรงเป็นพระราชนัดดาในสมเด็จพระจักรพรรดิฮิโรฮิโตะ ดังนั้นพระองค์จึงทรงดำรงพระฐานันดรศักดิ์เป็น 親王 (Shinnō) หรือ เจ้าชายชั้นเอกแห่งราชวงศ์ญี่ปุ่น ตามกฎหมายราชวงศ์ญี่ปุ่น พ.ศ. 2492 มาตราที่ 6

ดังนั้นพระนามเต็มหลังจากประสูติ คือ 礼宮文仁親王殿下 (Aya-no-Miya Fumihito Shinnō Denka)   

สื่อญี่ปุ่นจะระบุพระนามพระองค์ในวัยพระเยาว์ว่า "礼宮さま" (โรมาจิ: Aya-no-Miya Sama) ส่วนสำนักพระราชวังญี่ปุ่นรวมถึงสื่อต่างประเทศมีการระบุพระนามในภาษาอังกฤษว่า "Prince Aya" (เจ้าชายอายะ)  

เจ้าชายอายะทรงเป็นพระโอรสพระองค์ที่สองในเจ้าชายอากิฮิโตะ มกุฎราชกุมารกับเจ้าหญิงมิจิโกะ มกุฎราชกุมารี ทรงมีพระเชษฐา 1 พระองค์คือเจ้าชายฮิโระ (นารูฮิโตะ) และพระขณิษฐา 1 พระองค์คือเจ้าหญิงโนริ (ซายาโกะ)

พ.ศ. 2513 - 2514 ทรงศึกษาระดับอนุบาลที่โรงเรียนอนุบาลกาคุชูอิน (学習院幼稚園) 

วันที่ 18 ตุลาคม พ.ศ. 2513 เมื่อพระชนมายุเข้า 5 ชัณษา ทรงประกอบพิธีสวมฮากามะ (着袴の儀) และ พิธีฟุกาโซกิ (深曽木の儀)อ้างอิงจากคลิปพิธีการ https://www.youtube.com/watch?v=QEyIQbTJ4ns (นาทีที่ 0:47)

พ.ศ. 2515 - 2520 ทรงศึกษาระดับประถมศึกษาที่โรงเรียนประถมศึกษากาคุชูอิน (学習院初等科)

พ.ศ. 2521 - 2526 ทรงศึกษาระดับชั้นมัธยมศึกษาตอนต้นและตอนปลายที่โรงเรียนมัธยมชายกาคุชูอิน (学習院中・高等科)

พ.ศ. 2527 ทรงเข้าศึกษาระดับปริญญาตรี ภาควิชารัฐศาสตร์ คณะนิติศาสตร์ มหาวิทยากาคุชูอิน (学習院大学)

ทรงเป็นผู้ก่อตั้งและเป็นประธานชมรมวิจัยด้านธรรมชาติและวัฒนธรรม (自然文化研究会)1 ในภาพของกิจกรรมชมรมวิจัยด้านธรรมชาติและวัฒนธรรม โดยมีเจ้าชายอายะและนางสาวคิโกะ คาวะชิมะเป็นสมาชิกชมรม https://www.asahi.com/gallery/photo/imperial/akishiomiya/20201030/07.html

วันที่ 30 พฤศจิกายน พ.ศ. 2528 เมื่อพระชนมายุ 20 ชัณษา ทรงประกอบพิธีบรรลุนิติภาวะ (加冠の儀) ซึ่งเมื่อหลังประกอบพิธีแล้ว พระองค์จะทรงเริ่มมีส่วนร่วมในการกิจกรรมของราชวงศ์

ช่วง พ.ศ. 2530 ทรงเริ่มไว้พระมัสสุ (หนวด) แต่ค่อนข้างเป็นที่กังวลใจของทางสำนักพระราชวังในช่วงแรก เนื่องจากส่วนใหญ่จะมีแค่จักรพรรดิยุคสงครามเท่านั้นที่จะทรงไว้พระมัสสุ เช่น จักรพรรดิเมจิ, จักรพรรดิไทโช, จักรพรรดิโชวะ แต่พอถึงช่วงยุคหลังสงคราม บทบาทของพระจักรพรรดิและราชวงศ์ถูกเปลี่ยนจากผู้นำทางด้านทหาร ให้เป็นสัญลักษณ์ประเทศทางด้านวัฒนธรรมและวรรณกรรมแทน ส่งผลให้ในยุคหลังราชวงศ์ชายค่อนข้างระมัดระวังในการไว้พระมัสสุthumb|เจ้าชายอายะ ในงานพระราชพิธีเสด็จขึ้นครองราชย์ของสมเด็จพระจักรพรรดิอากิฮิโตะ|426x426pxพ.ศ. 2531 ทรงสำเร็จการศึกษาระดับปริญญาตรีจากมหาวิทยากาคุชูอิน (学習院大学) 

พ.ศ. 2531 - 2533 ทรงทำวิจัยทางด้านสัตววิทยา ที่วิทยาลัยเซนต์จอห์น มหาวิทยาลัยออกซฟอร์ด (St John's College, Oxford) เป็นเวลา 2 ปี แต่พระองค์ทรงเดินทางไปกลับประเทศญี่ปุ่นบ่อยครั้งเนื่องจากการประชวรของสมเด็จพระจักรพรรดิฮิโรฮิโตะ (พระอัยกา)

พ.ศ. 2539 ทรงสำเร็จการศึกษาระดับปริญญาเอก สาขาวิทยาศาสตร์ มหาวิทยาลัยบัณฑิตศึกษาขั้นสูง (โซเก็นได)

 เจ้าชายอากิชิโนะ 
เจ้าชายอายะทรงพบนางสาวคิโกะ คาวาชิมะครั้งแรกที่ร้านหนังสือในมหาวิทยาลัย ซึ่งเธอทำงานพาร์ทไทม์อยู่ที่นั่น และทรงเชิญเธอเข้าชมรมวิจัยด้านธรรมชาติและวัฒนธรรมของมหาวิทยาลัยที่พระองค์ทรงเป็นผู้ก่อตั้ง

ต่อมาทั้งสองพระองค์ทรงสร้างความสัมพันธ์และเริ่มสนิทกันมากขึ้นผ่านกิจกรรมของชมรม

หลังจากที่เจ้าชายและเธอเริ่มสนิทกันมากขึ้น พระองค์ก็ได้มีการชวนเธอไปที่พระราชวังตั้งแต่ช่วงแรกๆที่สนิทกัน ทั้งมีการชวนเล่นเทนนิสประเภทคู่กับเจ้าชายอากิฮิโตะ มกุฎราชกุมารและเจ้าหญิงมิจิโกะ มกุฎราชกุมารี และชวนรับประทานของว่างด้วยกัน เพื่อให้เธอสามารถปรับตัวเข้ากับราชวงศ์ได้อย่างราบรื่น

วันที่ 26 มิถุนายน พ.ศ. 2529 เจ้าชายทรงขอนางสาวคิโกะ คาวะชิมะแต่งงาน ซึ่งขณะนั้นเจ้าชายทรงมีพระชนมายุ 20 ชัณษา ส่วนเธอมีอายุ 19 ปี

วันที่ 12 กันยายน พ.ศ. 2532 เจ้าชายและนางสาวคิโกะ คาวาชิมะทำการแถลงข่าวและให้สัมภาษณ์สื่อว่าทรงทำการหมั้นอย่างไม่เป็นทางการเรียบร้อยแล้ว แต่ยังไม่สามารถทำพิธีตามธรรมเนียมราชวงศ์ได้ เนื่องจากอยู่ในช่วงไว้อาลัยของจักรพรรดิโชวะ การหมั้นหมายของทั้ง 2 พระองค์ ได้รับการตั้งคำถามมากมายจากสื่อ เนื่องจากยังอยู่ในช่วงไว้อาลัยและทรงจะอภิเษกสมรสก่อนพระเชษฐา (ว่าที่มกุฎราชกุมาร ณ ขณะนั้น)

วันที่ 12 มกราคม พ.ศ. 2533 มีการจัดพิธีสู่ขอและพิธีหมั้น (納采の儀) อย่างเป็นทางการตามธรรมเนียมราชวงศ์ระหว่างเจ้าชายอายะกับนางสาวคิโกะ คาวาชิมะ ซึ่งจัดขึ้นหลังการไว้อาลัยของจักรพรรดิโชวะ

วันที่ 29 มิถุนายน พ.ศ. 2533 เจ้าชายอายะทรงประกอบพิธีอภิเษกสมรสกับนางสาวคิโกะ คาวาชิมะ ซึ่งสมเด็จพระเทพรัตนราชสุดา สยามบรมราชกุมารีเสด็จไปร่วมพิธีการในครั้งนี้ด้วย

ในปีเดียวกันทั้งสองพระองค์ได้ไปสักการะศาลเจ้าอิเซะ เพื่อรายงานการแต่งงานต่อเทพเจ้าอามาเตราซุ

หลังจากทรงอภิเษกสมรส พระองค์ได้รับพระราชทานชื่อราชวงศ์สาขา "อากิชิโนะ" (มีที่มาจากชื่อเมืองในจังหวัดนาระ) จากสมเด็จพระจักรพรรดิอากิฮิโตะ ซึ่งเจ้าชายอายะจะทรงดำรงตำแหน่งผู้นำราชวงศ์สาขานี้ ดังนั้นพระนามเต็มของพระองค์จึงเปลี่ยนเป็น 秋篠宮文仁親王殿下 (Akishino-no-Miya Fumihito Shinnō Denka) โดยสำนักพระราชวังระบุพระนามในภาษาอังกฤษเป็น "His Imperial Highness Prince Akishino" หรือ "เจ้าชายอากิชิโนะ"   thumb|300x300px|สมาชิกราชวงศ์สาขาอากิชิโนะ เมื่อ พ.ศ. 2563ตามธรรมเนียมราชสำนักญี่ปุ่น พระราชโอรสองค์รองของพระจักรพรรดิ/พระโอรสองค์รองในเจ้าชาย ผู้ซึ่งไม่ใช่รัชทายาท/ทายาทสายหลัก จะได้รับพระราชทานราชวงศ์สาขาเมื่อทรงอภิเษกสมรส เสมือนเป็นชื่อบ้านหรือชื่อครอบครัวที่แตกสาขาออกมาจากราชวงศ์ เช่น ราชวงศ์สาขาอากิชิโนะ ในเจ้าชายอายะ (ฟูมิฮิโตะ), ราชวงศ์สาขาฮิตาจิ ในเจ้าชายมาซาฮิโตะ (พระราชอนุชาในสมเด็จพระจักรพรรดิอากิฮิโตะ), ราชวงศ์สาขาคัตสึระ ในเจ้าชายโยชิฮิโตะ (พระโอรสในเจ้าชายมิกาซะ หรือพระราชนัดดาในจักรพรรดิไทโช) 
สำนักพระราชวังระบุพระนามของพระชายาฯ (คิโกะ คาวาชิมะ) ในภาษาอังฤษว่า "Princess Akishino" หรือ "เจ้าหญิงอากิชิโนะ"Kunaicho: personal histories  หลังพระสวามีได้รับราชวงศ์สาขาเช่นกัน 

ทรงมีพระโอรส-พระธิดา 3 พระองค์ ได้แก่
 เจ้าหญิงมาโกะ (23 ตุลาคม พ.ศ. 2534)
 เจ้าหญิงคาโกะ (29 ธันวาคม พ.ศ. 2537)
 เจ้าชายฮิซาฮิโตะ (6 กันยายน พ.ศ. 2549)
ณ ปัจจุบัน สมาชิกราชวงศ์สาขาอากิชิโนะ ประกอบด้วย
 20x20px  20x20pxรุ่นพระนามความสัมพันธ์เข้าร่วมสิ้นสุดตรา ผู้ก่อตั้งเจ้าชายอากิชิโนะ มกุฎราชกุมาร ผู้นำราชวงศ์สาขา29 มิถุนายน 2533 (วันอภิเษกสมรส) -100x100pxเจ้าหญิงอากิชิโนะ มกุฎราชกุมารีพระชายา29 มิถุนายน 2533 (วันอภิเษกสมรส) -สมาชิกรุ่นที่ 1มาโกะ โคมูโระธิดาคนแรก23 ตุลาคม 2534 (วันเกิด)26 ตุลาคม 2564(ลาออกจากฐานันดรศักดิ์เพื่อเสกสมรส)เจ้าหญิงคาโกะพระธิดาพระองค์ที่สอง29 ธันวาคม 2537 (วันประสูติ) -เจ้าชายฮิซาฮิโตะพระโอรส6 กันยายน 2549 (วันประสูติ) -
ตราประจำราชวงศ์สาขาอากิชิโนะ ประกอบด้วยดอกเบญจมาศอยู่ตรงกลาง ซึ่งสื่อถึงราชวงศ์ญี่ปุ่น และล้อมรอบด้วยต้นสึกะ (栂) ซึ่งเป็นสัญลักษณ์ประจำพระองค์ของเจ้าชายอากิชิโนะ

 เจ้าชายอากิชิโนะ มกุฎราชกุมารแห่งญี่ปุ่น 
หลังจากที่พระองค์ประสูติ เจ้าชายอายะทรงเป็นรัชทายาทลำดับที่ 3 ต่อจากพระชนก และพระเชษฐา ตามลำดับ ตามกฎหมายของราชวงศ์ญี่ปุ่น พ.ศ. 2492 มาตราที่ 2 ข้อที่ 3 

วันที่ 7 มกราคม พ.ศ. 2532 จักพรรดิโชวะสวรรคต สมเด็จพระจักรพรรดิอากิฮิโตะเสด็จขึ้นครองราชย์ เจ้าชายทรงขึ้นเป็นรัชทายาทลำดับที่ 2 ต่อจากพระเชษฐาของพระองค์ ตามกฎหมายราชวงศ์ญี่ปุ่น พ.ศ. 2492 มาตราที่ 2 ข้อที่ 4 

อย่างไรก็ตามหลังจากการประสูติของพระองค์เมื่อ พ.ศ. 2508 (ปีโชวะที่ 40) ราชวงศ์ญี่ปุ่นมีการประสูติของราชวงศ์หญิงติดต่อกัน 9 พระองค์ โดยไม่มีราชวงศ์ชายประสูติอีกเลย รวมทั้งเจ้าชายนารูฮิโตะ มกุฎราชกุมาร ก็ทรงมีพระราชธิดา (เจ้าหญิงไอโกะ) เพียงพระองค์เดียว

ด้วยสาเหตุนี้จึงมีการถกเถียงกันในหมู่ประชาชนเกี่ยวกับตัวกฎหมายราชวงศ์ญี่ปุ่นว่าควรจะแก้ไขให้ราชวงศ์หญิงสามารถขึ้นครองราชย์ได้ด้วยหรือไม่ เนื่องจากราชวงศ์ญี่ปุ่นในอดีตเคยมีบันทึกถึงการครองราชย์ของจักรรพรรดินีถึง 8 พระองค์ แต่ก็มีข้อโต้แย้งเช่นกันว่าเป็นแค่การครองราชย์เพียงชั่วคราวเนื่องจากสถานการณ์ทางการเมืองเท่านั้น (เช่น รัชทายาทชายตัวจริงยังไม่บรรลุนิติภาวะ) อีกทั้งจักรพรรดินีไม่เคยอภิเษกระหว่างครองราชย์ จึงไม่ได้ให้กำเนิดรัชทายาทเพื่อสืบบัลลังก์ต่อ 

จากข้อถกเถียงต่างๆ รวมทั้งสภาที่ปรึกษาได้ให้คำแนะนำแก่นายกรัฐมนตรีจุนอิจิโร โคอิซูมิ จึงทำให้ทางนายกรัฐมนตรีก็มีความตั้งใจในการแก้ไขกฎหมายนี้เช่นกัน และเริ่มมีการเตรียมร่างแก้ไขกฎหมายเพื่อนำเข้าสู่สภานิติบัญญัติ
thumb|280x280px|พระราชพิธี "立皇嗣の礼" (Rik Kōshi no Rei) เมื่อ พ.ศ. 2563
แต่พอเจ้าหญิงอากิชิโนะตั้งพระครรภ์ และให้กำเนิดพระโอรส (เจ้าชายฮิซาฮิโตะ) ทำให้นายกรัฐมนตรีระงับการส่งเรื่องขอแก้ไขกฎหมายฉบับนี้เข้าไปในสภานิติบัญญัติ จึงทำให้เจ้าชายอากิชิโนะยังคงสถานะเป็นรัชทายาทลำดับที่ 2 ของราชวงศ์ญี่ปุ่น 

วันที่ 30 เมษายน พ.ศ. 2563 สมเด็จพระจักรพรรดิอากิฮิโตะทรงประกาศสละราชสมบัติ 

วันที่ 1 พฤษภาคม พ.ศ. 2563 สมเด็จพระจักรพรรดินารูฮิโตะเสด็จขึ้นครองราชย์ ทำให้เจ้าชายอากิชิโนะทรงขึ้นเป็นรัชทายาทลำดับที่ 1 ตามกฎหมายราชวงศ์ญี่ปุ่น พ.ศ. 2562 มาตราที่ 2 ข้อที่ 6 อีกทั้งในงานพิธีบรมราชาภิเษก (即位礼正殿の儀) เจ้าชายอากิชิโนะทรงสวมชุด "โอนิ โนะ โฮ" (黄丹袍) ซึ่งเป็นชุดคลุมสีส้มอมแดงสำหรับมกุฎราชกุมารหรือรัชทายาท
thumb|280x280px|เจ้าชายอากิชิโนะ มกุฎราชกุมาร และ เจ้าหญิงอากิชิโนะ มกุฎราชกุมารี เมื่อ พ.ศ. 2563
วันที่ 8 พฤศจิกายน พ.ศ. 2563 สำนักพระราชวังจัดพิธี "ริกโกชิ โนะ เร" (立皇嗣の礼) ซึ่งเป็นพิธีที่สมเด็จพระจักรพรรดินารุฮิโตะทรงแต่งตั้งเจ้าชายอากิชิโนะขึ้นเป็น "โคชิ" (皇嗣) หรือมกุฎราชกุมารแห่งราชวงศ์ญี่ปุ่นอย่างเป็นทางการ ดังนั้นพระนามเต็มของพระองค์จึงเปลี่ยนเป็น 秋篠宮皇嗣殿下 (Akishino-no-Miya Kōshi Denka) โดยสำนักพระราชวังระบุพระนามในภาษาอังกฤษว่า "His Imperial Highness Crown Prince Akishino" หรือ "เจ้าชายอากิชิโนะ มกุฎราชกุมาร"

"โคชิ" (皇嗣) เป็นตำแหน่งรัชทายาทญี่ปุ่นอย่างเป็นทางการ จะใช้กับรัชทายาทผู้ที่ไม่ได้ทรงเป็นพระราชโอรสในพระจักรพรรดิองค์ปัจจุบันเท่านั้น ส่วนรัชทายาทที่เป็นพระราชโอรสในพระจักรพรรดิองค์ปัจจุบันจะเป็นตำแหน่งที่ชื่อ "โคไตชิ" (皇太子)

วันที่ 20 - 21 พฤศจิกายน พ.ศ. 2563 เจ้าชาย-เจ้าหญิงอากิชิโนะ เสด็จไปเคารพศาลเจ้าอิเซะ เพื่อรายงานการดำรงพระอิสริยยศมกุฎราชกุมารแก่เทพเจ้าอามาเตราซุ

 พระราชกรณียกิจ 
thumb|280x280px|พิธี "歌会始の儀" (Utakai Hajime no Ki) เมื่อ พ.ศ. 2567

 งานราชสำนัก 

 ทรงตามเสด็จสมเด็จพระจักรพรรดิ และสมเด็จพระจักรพรรดินีออกมหาสมาคม เนื่องในวันขึ้นปีใหม่ และวันเฉลิมพระชนมพรรษาของสมเด็จพระจักรพรรดิ
 ทรงเข้าร่วมพิธี "อุตาไก ฮาจิเมะ" (歌会始の儀) ซึ่งเป็นธรรมเนียมประจำปีในพระราชสำนัก โดยจะมีการร่วมกันขับร้องบทกวีในท่วงทำนองโบราณตามแบบแผนดั้งเดิมของญี่ปุ่น
 ทรงเข้าร่วมงานเลี้ยงน้ำชาฤดูใบไม้ผลิและฤดูใบไม้ร่วง ซึ่งจัดโดยสมเด็จพระจักรพรรดิ เพื่อเลี้ยงต้อนรับแขกผู้มีเกียรติจากหลากหลายวงการในประเทศญี่ปุ่น ที่เขตพระราชฐานอากาซากะ (赤坂御用地) กรุงโตเกียว

 ทรงร่วมเสวยพระกระยาหารค่ำ ณ วังอากิชิโนะ เขตพระราชฐานอากาซากะ (赤坂御用地) เมื่อมีสมาชิกราชวงศ์ต่างประเทศ หรือ ผู้นำจากต่างประเทศมาเยือนประเทศญี่ปุ่น

 ปฏิบัติพระราชกรณียกิจแทนพระองค์สมเด็จพระจักรพรรดิ 
วันที่ 15 พฤศจิกายน พ.ศ. 2554 ทรงปฏิบัติหน้าที่แทนสมเด็จพระจักรพรรดิครั้งแรก เนื่องจากสมเด็จพระจักรพรรดิอากิฮิโตะทรงเข้ารับการรักษาพระวรกาย ส่วนเจ้าชายนารูฮิโตะ มกุฎราชกุมารเสด็จเยือนจังหวัดนากาโนะ โดยพระองค์พระราชทานเครื่องราชอิสริยาภรณ์ประจำฤดูใบไม้ร่วงแก่บุคคลผู้มีผลงานโดดเด่นในด้านต่างๆ และทรงถ่ายทอดพระราชดำรัสของสมเด็จพระจักรพรรดิให้กับผู้รับเครื่องราชอิสริยาภรณ์

ทรงปฏิบัติพระราชกรณียกิจแทนพระองค์ เมื่อสมเด็จพระจักรพรรดินารูฮิโตะเสด็จเยือนต่างประเทศ ดังนี้

 วันที่ 20 กันยายน พ.ศ. 2565 สมเด็จพระจักรพรรดินารูฮิโตะเสด็จเยือนสหราชอาณาจักรเพื่อเข้าร่วมงานพระบรมศพสมเด็จพระราชินีนาถเอลิซาเบธที่ 2
 วันที่ 20 มิถุนายน พ.ศ. 2566 สมเด็จพระจักรพรรดินารูฮิโตะเสด็จเยือนอินโดนีเซีย
 วันที่ 25 - 28 มิถุนายน พ.ศ. 2567 สมเด็จพระจักรพรรดินารูฮิโตะเสด็จเยือนสหราชอาณาจักร

 การกุศล 
เดือนพฤษภาคม พ.ศ. 2563 เจ้าชาย-เจ้าหญิงอากิชิโนะพร้อมพระโอรส-ธิดาและเจ้าหน้าที่สำนักพระราชวัง ทรงบริจาคชุดกาวน์และหน้ากากแฮนด์เมดจากถุงพลาสติกให้กับโรงพยาบาลไซเซไก เนื่องจากการขาดแคลนของอุปกรณ์ทางการแพทย์ในช่วงที่สถานการ์ณโควิด 19 ระบาดหนัก

 สภาราชวงศ์ญี่ปุ่น 
วันที่ 16 กันยายน พ.ศ. 2558 ทรงดำรงตำแหน่งเป็นสมาชิกสภาราชวงศ์ญี่ปุ่น (皇室会議) ซึ่งสภาจะประกอบด้วยตัวแทนราชวงศ์, นายกรัฐมนตรี, ตัวแทนสำนักพระราชวัง, ตัวแทนสภานิติบัญญัติ และอื่นๆ ซึ่งสภาจะใช้เป็นที่พูดคุยและอนุมัติพิธีการต่างๆ เช่น การแต่งงานของราชวงศ์ หรือการสละราชสมบัติ

 ทรงดำรงตำแหน่งในองค์กร 

 ยังทรงดำรงตำแหน่งอยู่ 

 ประธานสถาบันปักษีวิทยา ยามาชินะ (公益財団法人山階鳥類研究所) (2529)
 ประธานสมาคมสวนสัตว์และสัตว์น้ำแห่งประเทศญี่ปุ่น (公益社団法人日本動物園水族館協会) (2531)
 ประธานมูลนิธิ Social Welfare Organization Saiseikai Imperial Gift Foundation (済生会) (2556)
 ประธานสมาคมเกษตรแห่งประเทศญี่ปุ่น (公益社団法人大日本農会) (2557)
 ประธานสมาคมป่าไม้แห่งประเทศญี่ปุ่น (公益社団法人大日本山林会) (2557)
 ประธานสมาคมสวนพฤกษศาสตร์แห่งประเทศญี่ปุ่น (公益社団法人日本植物園協会) (2559)
 ประธานกองทุนสนับสนุนตัวอย่างทางวิชาการทางด้านปศุสัตว์ (家畜資源学術標本基金)
 ประธานองค์กรพิทักษ์วัดเซ็นเนียว (泉涌寺)
 ประธานกิตติมศักดิ์กองทุนสัตว์ป่าโลกประจำประเทศญี่ปุ่น (世界自然保護基金) (2540)
 ประธานกิตติมศักดิ์สมาคมผู้รักน้ำเต้าญี่ปุ่น (2547)
 อุปนายกกิตติมศักดิ์องค์กรสยามสมาคม (2548)
 ประธานกิตติมศักดิ์องค์กร Japan-Netherland Society (日蘭協会) (2552)
 ประธานกิตติมศักดิ์สมาคม Japan river
 ประธานกิตติมศักดิ์มูลนิธิดร.เซลมัน แวกส์มัน
 นักวิจัยพิเศษประจำ The University Museum มหาวิทยาลัยโตเกียว (東京大学総合研究博物館)
 ศาสตราจารย์พิเศษ มหาวิทยาลัยโตเกียว
 สมาชิกกิตติมศักดิ์พิพิธภัณฑ์ออสเตรเลีย (Australian Musuem)

 เคยทรงดำรงตำแหน่ง 

 ประธานกิตติมศักดิ์การแข่งขันเทเบิลเทนนิสชิงแชมป์โลก ครั้งที่ 41 (2534), ครั้งที่ 46 (2544)
 ประธานกิตติมศักดิ์เทศกาลป่าและดอกไม้ (2535 - 2558, 2560, 2561)
 ประธานกิตติมศักดิ์สมาคมเทนนิสญี่ปุ่น (公益財団法人日本テニス協会) (2535)
 ประธานกิตตมศักดิ์การแข่งขัน Alpine skiing ชิงแชมป์โลก ปี 1993 (2536)
 ประธานกิตติมศักดิ์โครงการรำลึก 100 ปีการอพยพของชาวญี่ปุ่นสู่เม็กซิโก (2540)
 ประธานกิตติมศักดิ์โครงการรำลึก 100 ปีความสัมพันธ์ทางการทูตระหว่างญี่ปุ่นและอาร์เจนตินา (2541)
 ประธานกิตติมศักดิ์นิทรรศการพืชสวนนานาชาติชิซุโอกะ (2546)
 ประธานกิตติมศักดิ์โครงการวิจัยความสัมพันธ์ระหว่างคนกับไก่ (2547)
 ประธานกิตติมศักดิ์การประชุมสุดยอดสิ่งแวดล้อมสำหรับเด็ก (2548)
 ประธานกิตติมศักดิ์การประชุม FISTA 2006 (2548)
 ประธานกิตติมศักดิ์งานมหกรรมหนังสือนานาชาติโตเกียว (東京国際ブックフェア) (2549, 2550, 2552 - 2556, 2548, 2549)
 ประธานกิตติมศักดิ์การแข่งขันโอลิมปิกวิชาการ สาขาชีววิทยา ครั้งที่ 20 (2550)
 ประธานกิตติมศักดิ์งานมิตรภาพญี่ปุ่น-อินโดนีเซีย (2551)
 ประธานกิตติมศักดิ์งานการแลกเปลี่ยนระหว่างญี่ปุ่น-ลุ่มแม่น้ำดานูบ (2552)
 ประธานกิตติมศักดิ์งานนิทรรศการวัฒนธรรมโมเสก (Mosaiculture) ฮามามัตสึ (2552)
 ประธานกิตติมศักดิ์งานประชุมบอนไซโลก ครั้งที่ 8 เมืองไซตามะ (2560)
 ประธานกิตติมศักดิ์การแข่งขันรักบี้ชิงแชมป์โลกปี 2019 (2562)
 ประธานกิตติมศักดิ์งาน World Expo 2025 (2566)

 งานวิจัย 
ทรงทำวิจัยเรื่อง "Molecular Phylogeny of Junglefowls,genus Gallus Monophyletic Origin of Domestic Fowls" ซึ่งเป็นการศึกษาวิวัฒนาการของไก่ป่า (junglefowls) และไก่บ้าน (domestic fowls) โดยใช้วิธีการทางพันธุกรรมระดับโมเลกุล (molecular phylogeny) เพื่อวิเคราะห์ความสัมพันธ์ระหว่างสายพันธุ์

 พระราชนิพนธ์และที่เกี่ยวข้อง 

 สารานุกรมภาพสัตว์ปีกในยุโรป (欧州家禽図鑑) ตีพิมพ์ 1 มกราคม พ.ศ. 2537 เป็นผลงานนิพนธ์ร่วม พร้อมทั้งถ่ายภาพและเขียนคำอธิบายประกอบ  (ISBN 4582518133)
 ไก่กับมนุษย์ - มุมมองจากชาติพันธุ์ชีววิทยา (鶏と人-民族生物学の視点から) ตีพิมพ์ 1 มกราคม พ.ศ. 2543 ทรงนิพนธ์และเรียบเรียง  (ISBN 4096260622)
 สารานุกรมนก (鳥学大全) ตีพิมพ์ 1 เมษายน พ.ศ. 2551 ทรงเรียบเรียง (ISBN 4130603507)
 ปัญญาชีววิทยาว่าด้วยนก (ฺBiosophia of birds) ตีพิมพ์ พ.ศ. 2551 ทรงเป็นบรรณาธิการ (ISBN 4130831526)
 สารานุกรมปศุสัตว์และสัตว์ปีกของญี่ปุ่น – คู่มือภาคสนามฉบับดีที่สุด (日本の家畜・家禽 フィールドベスト図鑑) ตีพิมพ์ พ.ศ. 2552 ทรงนิพนธ์และกำกับดูแลเนื้อหา  (ISBN 405403506X)
 ความสัมพันธ์ระหว่างมนุษย์กับสัตว์ เล่ม 2: วัฒนธรรมของการทำปศุสัตว์ (ヒトと動物の関係学2 家畜の文化) ตีพิมพ์ พ.ศ. 2552 ทรงนิพนธ์และร่วมเรียบเรียง (ISBN 4000271083)
 วารสารนิทรรศการปลาดุก (ナマズの博覧誌) ตีพิมพ์ พ.ศ. 2559 เป็นผลงานนิพนธ์ร่วมและทรงเป็นบรรณาธิการ (ISBN 4000271083)

 เยือนต่างประเทศ 
left|frameless|25x25px

 ไทย 
 วันที่ 16 กรกฎาคม - 18 สิงหาคม พ.ศ. 2532 ทรงทำวิจัยเกี่ยวกับปลา
 วันที่ 13 - 28 กันยายน พ.ศ. 2535 ทรงทำวิจัยเกี่ยวกับปลา
 เดือน พฤศจิกายน พ.ศ. 2535 เสด็จพร้อมเจ้าหญิงอากิชิโนะ ทรงเยือนประเทศไทยอย่างเป็นทางการ
 วันที่ 16 - 22 กันยายน พ.ศ. 2538 เสด็จพร้อมเจ้าหญิงอากิชิโนะ ทรงรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยเกษตรศาตร์และมหาวิทยาลัยบูรพา
 วันที่ 9 - 11 มีนาคม พ.ศ. 2539 เสด็จพร้อมเจ้าหญิงอากิชิโนะ ทรงเข้าร่วมงานพระบรมศพสมเด็จพระศรีนครินทราบรมราชชนนี
 วันที่ 17 - 23 เมษายน พ.ศ. 2539 ทรงทำวิจัยเกี่ยวกับปลา
 วันที่ 27 มิถุนายน - 8 กรกฎาคม พ.ศ. 2542 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ
 วันที่ 2 - 5 สิงหาคม พ.ศ. 2544 เสด็จพร้อมเจ้าหญิงอากิชิโนะ ทรงรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยศรีนคริทรวิโรฒน์ และจุฬาลงกรณ์มหาวิทยาลัย
 วันที่ 7 - 21 สิงหาคม พ.ศ. 2546 เสด็จพร้อมเจ้าหญิงอากิชิโนะ, เจ้าหญิงมาโกะ, และเจ้าหญิงคาโกะ ทรงร่วมถวายพระพรสมเด็จพระนางเจ้าสิริกิติ์ พระบรมราชินีนาถ เนื่องในวันคล้ายวันพระราชสมภพ 72 พรรษา, ทรงเยี่ยมชมศูนย์ฝึกอบรมใกล้พระตำหนักจิตรลดารโหฐาน, และทรงเข้ารับพระราชทานปริญญาดุษฎีบัณฑิตกิตติมศักดิ์จากมหาวิทยาลัยอุบลราชธานี
 วันที่ 17 - 24 สิงหาคม พ.ศ. 2548 ทรงทำวิจัยเกี่ยวกับสัตว์ปีก
 วันที่ 14 - 23 มีนาคม พ.ศ. 2550 ทรงเข้าร่วมงานประชุมการวิจัยสัตว์ปีกซึ่งเป็นโครงการระหว่างไทย-ญี่ปุ่น และรับพระราชทานปริญญาดุษฎีบัณฑิตกิตติมศักดิ์จากสถาบันเทคโนโลยีพระจอมเกล้าเจ้าคุณทหารลาดกระบัง
 วันที่ 23 - 28 มีนาคม พ.ศ. 2553 เสด็จพร้อมเจ้าหญิงมาโกะ ทรงทำวิจัยด้านสัตว์ปีก
 วันที่ 27 - 29 พฤศจิกายน พ.ศ. 2555 ทรงเยือนประเทศไทย เพื่อรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยธรรมศาสตร์ และเข้าร่วมการประชุมวิชาการปศุสัตว์นานาชาติ ครั้งที่ 15
 วันที่ 26 - 27 ตุลาคม พ.ศ. 2560 เสด็จพร้อมเจ้าหญิงอากิชิโนะ ทรงเข้าร่วมงานพระบรมศพพระบาทสมเด็จพระเจ้าอยู่หัว ภูมิพลอดุลยเดช
 วันที่ 12 - 15 ธันวาคม พ.ศ. 2561 ทรงรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยมหาสารคาม
 วันที่ 26 - 28 กุมภาพันธ์ พ.ศ. 2568 ทรงรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยนเรศวร
alt=Flag of Liechtenstein (1937–1982)|left|25x25px

 ลีชเทินสไตน์ 
 วันที่ 22 - 24 พฤศจิกายน พ.ศ. 2532 ทรงเข้าร่วมงานพระศพเจ้าชายฟรันทซ์ โยเซ็ฟที่ 2
alt=Flag of Kenya|left|25x25px

 เคนยา 
 วันที่ 10 - 25 เมษายน พ.ศ. 2533 ทรงสำรวจสัตว์และธรรมชาติ
alt=Flag of Madagascar (WFB 2000)|left|25x25px

 มาดากัสการ์ 
 วันที่ 10 - 25 เมษายน พ.ศ. 2533 ทรงสำรวจสัตว์และธรรมชาติ
 วันที่ 13 - 25 สิงหาคม พ.ศ. 2550 เสด็จพร้อมเจ้าหญิงมาโกะ ทรงสำรวจธรรมชาติและวิจัยเกี่ยวกับสัตว์ปีก
alt=Flag of the United States (1912-1959)|left|25x25px

 สหรัฐอเมริกา 
 วันที่ 24 - 27 เมษายน พ.ศ. 2534 ทรงเข้าร่วมงาน Houston International Festival
 วันที่ 4 - 9 มิถุนายน พ.ศ. 2561 เสด็จพร้อมเจ้าหญิงอากิชิโนะ ทรงเยือนรัฐฮาวาย เพื่อเข้าร่วมงานครบรอบ 150 ปีการอพยพของชาวญี่ปุ่น
alt=Flag of Sri Lanka (16-9)|left|25x25pxthumb|350x350px|เจ้าชายอายะ เสด็จเยือนสถาบันสัตววิทยาที่เนเธอร์แลนด์ เมื่อปี พ.ศ. 2532

 ศรีลังกา 
alt=Flag of Pakistan|left|25x25px

 ปากีสถาน 
alt=Flag of India|left|25x25px

 อินเดีย 

 วันที่ 5 - 24 พฤศจิกายน พ.ศ. 2535 เสด็จพร้อมเจ้าหญิงอากิชิโนะ ทรงเข้าร่วมงานครบรอบ 40 ปี การสถาปนาความสัมพันธ์ทางการทูต
alt=Flag of the Kingdom of Spain ("Correct" Heraldic Coat of Arms)|left|25x25px

 สเปน 
 วันที่ 6 - 8 เมษายน พ.ศ. 2536 ทรงเข้าร่วมงานพระศพ Infante Juan, Count of Barcelona
alt=Flag of Indonesia|left|25x25px

 อินโดนีเซีย 
 วันที่ 4 - 14 สิงหาคม พ.ศ. 2536 เพื่อทำการวิจัยเกี่ยวกับนก
 วันที่ 4 - 14 สิงหาคม พ.ศ. 2537 เพื่อทำการวิจัยเกี่ยวกับนก
 วันที่ 18 - 25 มกราคม พ.ศ. 2551 เสด็จพร้อมเจ้าหญิงอากิชิโนะ ทรงร่วมงานพิธีเปิดงานครบรอบ 50 ปีความสัมพันธ์ทางการทูต
alt=Authority Singapore (Patty)T47|left|25x25px

 ออสเตรเลีย 
 วันที่ 9 - 16 ตุลาคม พ.ศ. 2538 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ
alt=Flag of Bhutan|left|25x25px

 ภูฏาน 
 วันที่ 26 กุมภาพันธ์ - 7 มีนาคม พ.ศ. 2540 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ
 วันที่ 16 - 25 สิงหาคม พ.ศ. 2562 เสด็จพร้อมเจ้าหญิงอากิชิโนะ และเจ้าชายฮิซาฮิโตะ ทรงเยือนเพื่อทรงเยี่ยมสมเด็จพระราชาธิบดีชิกเม เคซาร์ นัมกเยล วังชุกและสมเด็จพระราชินีเจจุน ปัทมา วังชุก
alt=Flag of Nepal|left|30x30px

 เนปาล 
 วันที่ 26 กุมภาพันธ์ - 7 มีนาคม พ.ศ. 2540 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ
alt=Flag of Mexico|left|25x25px

 เม็กซิโก 
 วันที่ 9 - 22 พฤษภาคม พ.ศ. 2540 เสด็จพร้อมเจ้าหญิงอากิชิโนะ ทรงเข้าร่วมงานครบรอบ 100 ปีของการอพยพของชาวญี่ปุ่น
 วันที่ 30 กันยายน - 10 ตุลาคม พ.ศ. 2557 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 400 ปีที่คณะทูตญี่ปุ่นเยือนเม็กซิโก
alt=Flag of Jamaica|left|25x25px

 จาเมกา 
 วันที่ 9 - 22 พฤษภาคม พ.ศ. 2540 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ
alt=War Flag of the Philippines|left|25x25px

 ฟิลิปปินส์ 
 วันที่ 16 - 20 กุมภาพันธ์ พ.ศ. 2541 เสด็จพร้อมเจ้าหญิงอากิชิโนะ ทรงร่วมพิธีเปิดงานเทศกาลความสัมพันธ์ญี่ปุ่น-ฟิลิปปินส์ และงานครบรอบ 100 ปีการประกาศเอกราชของฟิลิปปินส์
alt=ธงชาติประจำประเทศจีน|left|25x25px

 จีน 
 วันที่ 3 - 14 สิงหาคม พ.ศ. 2541 เสด็จพร้อมเจ้าหญิงอากิชิโนะ ทรงทำวิจัยเกี่ยวกับนก
alt=Flag of Argentina|left|25x25px

 อาร์เจนตินา 
 วันที่ 25 กันยายน - 8 ตุลาคม พ.ศ. 2541 เสด็จพร้อมเจ้าหญิงอากิชิโนะ ทรงเข้าร่วมงานครบรอบ 100 ปีความสัมพันธ์ระหว่างญี่ปุ่น-อาร์เจนตินา
 วันที่ 25 มกราคม - 5 กุมภาพันธ์ พ.ศ. 2557 เสด็จพร้อมเจ้าหญิงอากิชิโนะ ทรงร่วมงานครบรอบ 50 ปีของข้อตกลงการอพยพ
alt=Flag of Vietnam|left|25x25px

 เวียดนาม 
 วันที่ 27 มิถุนายน - 8 กรกฎาคม พ.ศ. 2542 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ
 วันที่ 16 - 23 สิงหาคม พ.ศ. 2555 ทรงวิจัยเกี่ยวกับสัตว์ปีก
 วันที่ 20 - 25 กันยายน พ.ศ. 2566 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต
alt=Flag of Laos|left|25x25px

 ลาว 
 วันที่ 27 มิถุนายน - 8 กรกฎาคม พ.ศ. 2542 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ
 วันที่ 5 - 16 สิงหาคม พ.ศ. 2544 ทรงวิจัยเกี่ยวกับนก
 วันที่ 23 - 28 มีนาคม พ.ศ. 2553 เสด็จพร้อมเจ้าหญิงมาโกะ ทรงเข้าร่วมพิธีเปิดพิพิธภัณฑ์เคลื่อนที่ของมหาวิทยาลัยโตเกียว
alt=Flag of Germany|left|25x25px

 เยอรมนี 
 วันที่ 26 - 29 กันยายน พ.ศ. 2542 เสด็จพร้อมเจ้าหญิงอากิชิโนะ ทรงเข้าร่วมพิธีเปิดงานความสัมพันธ์ระหว่างเยอรมนี-ญี่ปุ่น
alt=Flag of the Netherlands|left|25x25px

 เนเธอร์แลนด์ 
 วันที่ 17 - 20 พฤษภาคม พ.ศ. 2544 เสด็จพร้อมเจ้าหญิงอากิชิโนะ ทรงเข้าร่วมงานอภิเษกสมรสของเจ้าชายคอนสตันตินแห่งเนเธอร์แลนด์
 วันที่ 14 - 17 ตุลาคม พ.ศ. 2545 เสด็จพร้อมเจ้าหญิงอากิชิโนะ ทรงเข้าร่วมงานพระศพเจ้าชายเคลาส์แห่งเนเธอร์แลนด์
 วันที่ 29 - 31 มีนาคม พ.ศ. 2547 เสด็จพร้อมเจ้าหญิงอากิชิโนะ ทรงเข้าร่วมงานพระบรมศพสมเด็จพระราชินีนาถยูเลียนาแห่งเนเธอร์แลนด์
 วันที่ 21 - 28 สิงหาคม พ.ศ. 2552 เสด็จพร้อมเจ้าหญิงอากิชิโนะ ทรงเข้าร่วมงานเฉลิมฉลองการครบรอบ 400 ปีการค้าระหว่างญี่ปุ่นกับเนเธอร์แลนด์
alt=Flag of Cambodia|left|25x25px

 กัมพูชา 
 วันที่ 21 - 28 มิถุนายน พ.ศ. 2544 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
 วันที่ 3 - 5 กุมภาพันธ์ พ.ศ. 2556 เยือนประเทศกัมพูชา เพื่อเข้าร่วมงานพระบรมศพพระบาทสมเด็จพระนโรดม สีหนุ
alt=Flag of Mongolia|left|25x25px

 มองโกเลีย 
 วันที่ 19 - 28 มิถุนายน พ.ศ. 2545 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
alt=Flag of Fiji (16-9)|left|25x25px

 ฟิจิ 
alt=Flag of Tonga|left|25x25px

 ตองงา 
alt=Flag of Samoa|left|25x25px

 ซามัว 
 วันที่ 27 กันยายน - 7 ตุลาคม พ.ศ. 2546 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
alt=Flag of Luxembourg|left|25x25px

 ลักเซมเบิร์ก 
 วันที่ 14 - 16 มกราคม พ.ศ. 2548 เสด็จพร้อมเจ้าหญิงอากิชิโนะ ทรงเข้าร่วมงานพระศพแกรนด์ดัชเชสโฌเซฟีน-ชาร์ล็อตแห่งลักเซมเบิร์ก
alt=Flag of Paraguay|left|25x25pxthumb|350x350px|เจ้าชายและเจ้าหญิงอากิชิโนะเสด็จเยือนอิตาลี เมื่อ พ.ศ. 2559
 ปารากวัย 
 วันที่ 30 ตุลาคม - 7 พฤศจิกายน พ.ศ. 2549 ทรงเยือนเพื่อส่งเสริมความสัมพันธ์ระหว่างประเทศ และเข้าร่วมงานครบรอบ 70 ปีการอพยพของชาวญี่ปุ่น
alt=Flag of Austria|left|25x25px

 ออสเตรีย 
alt=Flag of Bulgaria|left|25x25px

 บัลแกเรีย 
alt=Flag of Romania|left|25x25px

 โรมาเนีย 
 วันที่ 10 - 23 พฤษภาคม พ.ศ. 2552 เสด็จพร้อมเจ้าหญิงอากิชิโนะ ทรงเข้าร่วมงานส่งเสริมวัฒนธรรมญี่ปุ่น-ประเทศในลุ่มแม่น้ำดานูบ
alt=ธงชาติฮังการี (ธงไตรรงค์สีแดง, ขาว, เขียว)|left|25x25px

 ฮังการี 
 วันที่ 10 - 23 พฤษภาคม พ.ศ. 2552 เสด็จพร้อมเจ้าหญิงอากิชิโนะ ทรงเข้าร่วมงานส่งเสริมวัฒนธรรมญี่ปุ่น-ประเทศในลุ่มแม่น้ำดานูบ
 วันที่ 18 - 23 สิงหาคม พ.ศ. 2560 เสด็จพร้อมเจ้าหญิงมาโกะ ทรงวิจัยเกี่ยวกับสัตว์ปีก

 25x25px|Flag of Costa Rica คอสตาริกา 
 วันที่ 24 มกราคม - 1 กุมภาพันธ์ พ.ศ. 2554 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต
alt=Flag of Uganda|left|25x25px

 ยูกันดา 
 วันที่ 11 - 17 มิถุนายน พ.ศ. 2555 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 75 ปีความสัมพันธ์ทางการทูต
alt=Flag of Croatia|left|25x25px

 โครเอเชีย 
alt=Flag of Slovakia|left|25x25px

 สโลวะเกีย 
alt=Flag of Slovenia|left|25x25px

 สโลวีเนีย 
 วันที่ 19 - 30 มิถุนายน พ.ศ. 2556 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 20 ปีความสัมพันธ์ทางการทูต
alt=Flag of Peru (state)|left|25x25px

 เปรู 
 วันที่ 25 มกราคม - 5 กุมภาพันธ์ พ.ศ. 2557 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 140 ปีความสัมพันธ์ทางการทูต
alt=Flag of Zambia|left|25x25px

 แซมเบีย 
 วันที่ 27 มิถุนายน - 8 กรกฎาคม พ.ศ. 2557 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต
alt=Flag of Tanzania (WFB 2000)|left|25x25px

 แทนซาเนีย 
 วันที่ 27 มิถุนายน - 8 กรกฎาคม พ.ศ. 2557 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
alt=Flag of Guatemala|left|25x25px

 กัวเตมาลา 
 วันที่ 30 กันยายน - 10 ตุลาคม พ.ศ. 2557 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
alt=Flag of Brazil|left|25x25px

 บราซิล 
 วันที่ 27 ตุลาคม - 10 พฤศจิกายน พ.ศ. 2558 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 120 ปีความสัมพันธ์ทางการทูต
alt=Flag of Italy|left|25x25px

 อิตาลี 
 วันที่ 10 - 17 พฤษภาคม พ.ศ. 2559 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 150 ปีความสัมพันธ์ทางการทูต
alt=Flag of Chile|left|25x25pxthumb|350x350px|เจ้าชายและเจ้าหญิงอากิชิโนะ เสด็จเยือนฟินแลนด์ เมื่อปี พ.ศ. 2562
 ชิลี 
 วันที่ 25 กันยายน - 4 ตุลาคม พ.ศ. 2560 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 120 ปีความสัมพันธ์ทางการทูต
alt=Flag of Poland|left|25x25px

 โปแลนด์ 
alt=Flag of Finland|left|25x25px

 ฟินแลนด์ 
 วันที่ 27 มิถุนายน - 6 กรกฎาคม พ.ศ. 2562 เสด็จพร้อมเจ้าหญิงอากิชิโนะ ทรงเยือนส่งเสริมความสัมพันธ์ระหว่างประเทศ ในงานครอบ 100 ปีความสัมพันธ์ทางการทูต
alt=Flag of the United Kingdom (3-5)|left|25x25px

 สหราชอาณาจักร 
 วันที่ 4 - 7 พฤษภาคม พ.ศ. 2566 เสด็จพร้อมเจ้าหญิงอากิชิโนะ ทรงเข้าร่วมพิธีบรมราชาภิเษกของพระเจ้าชาลส์ที่ 3

 25x25px|Flag of Vietnam เวียดนาม 

 วันที่ 20 - 25 กันยายน พ.ศ. 2566 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต

alt=well cometo thai.land|left|25x25px

 ตุรกี 
 วันที่ 3 - 8 ธันวาคม พ.ศ. 2567 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 100 ปีความสัมพันธ์ทางการทูต

 พระราชอิสริยยศ 

 ประวัติพระราชอิสริยยศ 
 30 พฤศจิกายน พ.ศ. 2508 – 29 มิถุนายน พ.ศ. 2533: เจ้าชายอายะ (ญี่ปุ่น: 礼宮文仁親王殿下; โรมาจิ: Aya-no-Miya Fumihito Shinnō Denka; อังกฤษ: His Imperial Highness Prince Aya)
 29 มิถุนายน พ.ศ. 2533 – 8 พฤศจิกายน พ.ศ. 2563: เจ้าชายอากิชิโนะ (ญี่ปุ่น: 秋篠宮文仁親王殿下; โรมาจิ: Akishino-no-Miya Fumihito Shinnō Denka; อังกฤษ: His Imperial Highness Prince Akishino)
 8 พฤศจิกายน พ.ศ. 2563 – ปัจจุบัน: เจ้าชายอากิชิโนะ มกุฎราชกุมาร (ญี่ปุ่น: 秋篠宮皇嗣殿下; โรมาจิ: Akishino-no-Miya Kōshi Denka; อังกฤษ: His Imperial Highness Crown Prince Akishino)

 เครื่องราชอิสริยาภรณ์ 
 เครื่องราชอิสริยาภรณ์ญี่ปุ่น 
 80px เครื่องราชอิสริยาภรณ์เกียรติคุณและราชมิตราภรณ์อันสูงส่งยิ่งดอกเบญจมาศ ชั้นสายสะพาย (2528)
 เครื่องราชอิสริยาภรณ์ต่างประเทศ 
 80x80px|BEL Kroonorde Grootkruis BAR Order of the Crown (Belgium) ชั้นประถมาภรณ์ - ประเทศเบลเยียม
 80x80px|Cordone di gran Croce OMRI BAR เครื่องอิสริยาภรณ์คุณธรรมแห่งสาธารณรัฐอิตาลี ชั้นประถมาภรณ์ - ประเทศอิตาลี (2541)
 78x78px|ESP Isabella Catholic Order GC เครื่องราชอิสริยาภรณ์อิซเบลลาชาวคาทอลิก ชั้นประถมาภรณ์ - ประเทศสเปน (2551)https://www.boe.es/boe/dias/2008/11/10/pdfs/A44705-44705.pdf
 80x80px|NED Kroonorde A1 BAR Order of the Crown (Netherland) ชั้นประถมาภรณ์ - ประเทศเนเธอร์แลนด์ (2557)
 80x80px|PER Order of the Sun of Peru - Grand Cross BAR เครื่องอิสริยาภรณ์พระอาทิตย์แห่งเปรู ชั้นประถมาภรณ์ - ประเทศเปรู (2557)https://www.pe.emb-japan.go.jp/jp/politicaperuana201401.html
 80x80px|National Order of Merit (Paraguay) - ribbon bar National Order of Merit (Paraguay) ชั้นประถมาภรณ์พิเศษ - ประเทศปารากวัย (2563)
 80x80px|SWE Order of the Polar Star (after 1975) - Commander Grand Cross BAR เครื่องราชอิสริยาภรณ์ดาวขั้วโลก ชั้นประถมาภรณ์ - ประเทศสวีเดน

 ปริญญากิตติมศักดิ์ 
จากการที่ทรงสนพระทัยและศึกษาด้านปลาน้ำจืด, ปศุสัตว์ และโดยเฉพาะไก่ ด้วยพระวิริยะอุตสาหะตั้งแต่ครั้งยังทรงพระเยาว์ อันเป็นที่ประจักษ์แก่นักวิชาการเป็นอย่างดี ทรงได้รับพระราชทานปริญญาดุษฎีบัณฑิตกิตติมศักดิ์จากมหาวิทยาลัยต่างๆของไทย ดังนี้ 
 พ.ศ. 2538 - ปริญญาดุษฎีบัณฑิตกิตติมศักดิ์ มหาวิทยาลัยเกษตรศาสตร์
 พ.ศ. 2538 - ปริญญาวิทยาศาสตรดุษฎีบัณฑิตกิตติมศักดิ์ มหาวิทยาลัยบูรพา
 พ.ศ. 2542 - ปริญญาดุษฎีบัณฑิตกิตติมศักดิ์ สาขาการประมง มหาวิทยาลัยขอนแก่นFacebook page "สมาคมศิษย์เก่าวิศวกรรมศาสตร์ มหาวิทยาลัยขอนแก่น"
 พ.ศ. 2544 - ปริญญาวิทยาศาสตรดุษฎีบัณฑิตกิตติมศักดิ์ สาขาวิชาวิทยาศาสตร์ชีวภาพ จุฬาลงกรณ์มหาวิทยาลัยFacebook page "หอประวัติจุฬา"
 พ.ศ. 2544 - ปริญญาดุษฎีบัณฑิตกิตติมศักดิ์ สาขาชีววิทยา มหาวิทยาลัยศรีนครินทรวิโรฒhttps://www.youtube.com/watch?v=cqoOtqb7o3M
 พ.ศ. 2546 - ปริญญาวิทยาศาสตรดุษฎีบัณฑิตกิตติมศักดิ์ สาขาวิชาเกษตรศาสตร์ มหาวิทยาลัยอุบลราชธานี
 พ.ศ. 2550 - ปริญญาดุษฎีบัณฑิตกิตติมศักดิ์ สาขาวิทยาศาสตร์การประมง สถาบันเทคโนโลยีพระจอมเกล้าเจ้าคุณทหารลาดกระบังรายงานประจำปี 2549 ของสถาบันเทคโนโลยีพระจอมเกล้าเจ้าคุณทหารลาดกระบัง
 พ.ศ. 2554 - ปริญญาศิลปศาสตรดุษฎีบัณฑิตกิตติมศักดิ์ สาขาวิชาการจัดการมนุษย์กับสิ่งแวดล้อม มหาวิทยาลัยเชียงใหม่
 พ.ศ. 2554 - ปริญญาวิทยาศาสตรดุษฎีบัณฑิตกิตติมศักดิ์ สาขาวิชาสัตวศาสตร์ มหาวิทยาลัยเกษตรศาสตร์
 พ.ศ. 2555 - ปริญญาวิทยาศาสตรดุษฎีบัณฑิตกิตติมศักดิ์ สาขาวิชาเทคโนโลยีการเกษตร มหาวิทยาลัยธรรมศาสตร์
 พ.ศ. 2561 - ปริญญาปรัชญาดุษฎีบัณฑิตกิตติมศักดิ์ สาขาวิชาชีววิทยา มหาวิทยาลัยมหาสารคามเจ้าชายอากิชิโน’ ทรงรับการถวายปริญญาปรัชญาดุษฎีบัณฑิตกิตติมศักดิ์ ม.มหาสารคาม
 พ.ศ. 2568 - ปริญญาปรัชญาดุษฎีบัณฑิตกิตติมศักดิ์ สาขาวิชาสัตวศาสตร์ มหาวิทยาลัยนเรศวร

 เกร็ด 

 งานอดิเรกของพระองค์คือการเล่นเทนนิส ซึ่งตอนที่พระองค์อยู่ระดับชั้นมัธยมศึกษาตอนต้น ทรงเข้าร่วมการแข่งขันเทนนิสระดับกรุงโตเกียว โดยผ่านเข้าถึงรอบ 8 คนสุดท้าย ซึงพระองค์ทรงใช้กลยุทธ์ในการตีลูกเทนนิสแบบมีลูกเล่น เพื่อทำให้คู่ต่อสู้สับสนมากกว่าเล่นด้วยพละกำลังตรง ๆ ทรงติด 10 อันดับแรกของการแข่งขันเทนนิสประเภทคู่ในระดับภูมิภาคคันโต
 ทรงเป็นแฟนตัวยงของวงเดอะบีเทิลส์
 ทรงเป็นที่รู้จักในฐานะนักวิจัยด้านนก, ไก่, สัตว์ครึ่งน้ำครึ่งบก, และโดยเฉพาะปลาดุก จนพระองค์ถูกขนานพระนามว่าเจ้าชายปลาดุก (ナマズの殿下) 
 วันที่ 26 มิถุนายน พ.ศ. 2529 เจ้าชายทรงขอนางสาวคิโกะ คาวาชิมะแต่งงานระหว่างรอสัญญาณไฟเดินข้ามถนนที่สี่แยกหน้าสถานีเมจิโระ 
 ทรงมอบแหวนหมั้นที่ทำเป็นรูปทรงปลาดุกให้กับนางสาวคิโกะ คาวาชิมะ เนื่องจากปลาดุกเป็นสิ่งที่เจ้าชายทรงวิจัยในช่วงนั้น 
 มีการสร้างอนิเมชันเรื่อง "平成のシンデレラ 紀子さま物語" (เจ้าหญิงคิโกะ ซินเดอเรลล่ายุคเฮเซ) ผลิตโดยสตูดิโอโคเมท ฉายทาง Fuji TV ในวันที่ 29 มิถุนายน พ.ศ. 2533 เพื่อเฉลิมฉลองการแต่งงานระหว่างเจ้าชายและเจ้าหญิงอากิชิโนะ โดยมีนักร้อง ฮิเดมิ อิชิคาวะ (石川 秀美) พากย์เสียงเจ้าหญิง และผู้ประกาศข่าว ชินสุเกะ คาไซ (笠井 信輔) พากย์เสียงเจ้าชายอนิเมชัน https://www.nicovideo.jp/watch/sm244154
 วันที่ 18 - 19 ตุลาคม พ.ศ. 2544 ทรงเปิดเผยในงานสัมมนาครบรอบ 5 ปีของพิพิธภัณฑ์ทะเลสาบบิวะ ว่าพระองค์เคยเสวยปลาบึกซึ่งเป็นปลาแถบลุ่มแม่น้ำโขง ตอนที่ทรงมาเยือนประเทศไทยเพื่อทำการวิจัย
 ราชวงศ์สาขาอากิชิโนะ มีแนวคิดเรื่องการประหยัดและรักษาสิ่งแวดล้อม โดยเจ้าหญิงอากิชิโนะทรงเล่าว่าเคยเห็นเจ้าชายทรงใช้ดินสอที่มีความยาวเหลือแค่ 2 - 3 เซนติเมตร
 ทรงโปรดการเสวยหนูตะเภา จากคำบอกกล่าวของเจ้าหญิงมาโกะ

 ราชตระกูล